ՀՀ մարդու իրավունքների պաշտպանին է հասցեագրվել ‹‹Հրապարակ›› օրաթերթի խմբագրության դիմումն այն մասին, որ ՀՀ արդարադատության նախարարության ‹‹Նուբարաշեն›› քրեակատարողական հիմնարկ խմբագրության լրագրողի այցի, նրա կողմից այնտեղ լուսանկարահանում և տեսանկարահանում կատարելու խնդրանքը մերժվել է: Ըստ լրատվամիջոցի՝ Քրեակատարողական վարչության կողմից տրամադրվել է հետևյալ պատասխանը. «աշխատանքային ծանրաբեռնվածությունից ելնելով՝ առայժմ հնարավոր չէ բավարարել Ձեր խնդրանքը և ‹‹Նուբարաշեն›› քրեակատարողական հիմնարկում կազմակերպել ֆոտո և վիդեո նկարահանումներ: Նպատահարմարության դեպքում կտեղեկացնենք լրացուցիչ:»: